અમેરિકામાં દરેક રાજ્યના અને દરેક રાજ્યની જુદી જુદી જ્ઞાતિના જુદા જુદા એસોસિએશન્સ બન્યા છે. દર વર્ષે આવી સંસ્થા એન્યુઅલ ફંક્શન્સ કરતી હોય છે. આ પણ એક મોટો બિઝનેસ થઈ ગયો છે. પોતાની ભાષાના સ્થાનિક કલાકારોને અમેરિકા બોલાવવામાં આવે છે. તેમાં ફિલ્મ સ્ટાર્સ અવશ્ય હોય. તેના કારણે તેલુગુ દંપતિની જેમ કેટલાકે ત્યાં સાઇડ બિઝનેસ પણ શરૂ કરી દીધો છે. કાર્યક્રમમાં ભાગ લેવા માટે હિરોઇનો આવે ત્યારે ધનિક એનઆરઆઇ લોકોની સેક્સ ભૂખ સંતોષવાનો ધંધો પણ ખીલ્યો છે. આ દંપતિ એવી હિરોઇનોને પસંદ કરતું હતું, જે હાલના સમયમાં બેકાર હોય. કાર્યક્રમમાં આમંત્રણ આપતી વખતે ઇશારા ઇશારામાં જણાવવામાં આવતું હોય છે કે અમેરિકામાં સારા ક્લાયન્ટ્સ પણ અમારી પાસે છે. આ રીતે પરસ્પરની ગરજથી આ બિઝનેસ ચાલે છે. હિરોઇનો માટે ભારતમાં આ પ્રવૃત્તિ જોખમી હોય છે, જ્યારે વિદેશમાં કાર્યક્રમો દરમિયાન ચાલતા સેક્સ રેકેટનો કોઈને અંદાજ પણ આવતો નથી.